**(Denne kommentar slettes ved udfyldelse – i Microsoft Word kan markøren flyttes direkte til næste indtastningsfelt ved brug af F11)**

Mellem

Køber

|  |  |
| --- | --- |
| Att. |  |
| Adresse  Postnr. by  CVR  (I det følgende kaldet Køber) |  |

*Og*

Sælger

|  |  |
| --- | --- |
| Att. |  |
| Adresse  Postnr. by  CVR  (I det følgende kaldet Sælger) |  |

Der er dags dato indgået følgende aftale om Sælgers salg af grovfoder til Køber på nedennævnte vilkår og betingelser.

**§ 1 Formål**

Der er flere formål med denne aftale. Af de vigtigste er:

**Stk. 1**: At sikre Køber forsyning af grovfoder i et omfang og af en kvalitet, som er beskrevet i aftalen. Formålet er samtidig at sikre Sælger afsætning af grovfoder til den aftalte pris.

Parterne forpligter sig ved underskrift af denne aftale til at gennemføre en smidig handel med grovfoder. Da vejrudvikling, udbytte mv. er ukendt ved aftalens indgåelse, forpligter begge parter sig til kommunikation om udviklingen i afgrødernes tilstand og forventede udbytter.

**Stk. 2**: At sikre, at Køber kan disponere over det nødvendige grovfoder til optimal drift af egen landbrugsvirksomhed.

**Stk. 3:** At sikre Sælger betaling i henhold til aftalen i tilfælde af Købers insolvensbehandling. Eventuel insolvensbehandling er den primære baggrund for, at aftalen er indgået under udtrykkeligt forbehold for, at ejendomsretten til det solgte forbliver hos Sælgeren, indtil den samlede købesum er betalt.

**Stk. 4:** Specifikation af, at aftalen ikke er en forpagtningsaftale og ej heller en pasningsaftale. Sælger forpligter sig til at sælge Køber grovfoder, dyrket på arealer, som Sælger har rådighed over. Hvis arealer til dyrkningen tilhører Køber, kan der indgås en forpagtningsaftale omhandlende Sælgers rådighed over arealerne til dyrkningen af grovfoder. Sælger ejer den udsæd, der benyttes på markerne, og er ansvarlig for den fornødne pasning heraf, således at Køber kan forsynes og købe den aftalte mængde grovfoder.

**§ 2 Aftalens varighed**

Aftalen omfatter      [høstår 20åå / perioden dd-mm-20åå til dd-mm-20åå], hvorefter den ophører uden yderligere varsel.

Hvert år senest den dd-mm anføres eventuelle ændringer til aftalen skriftligt som tillæg til denne aftale, herunder omfanget af areal med majs, græs eller anden afgrøde. Græs eller anden flerårig afgrøde skal aftales for såvel det kommende som det næstkommende høstår.

**Opsigelse**

*(Afkryds)*

Aftalen gælder for hele den aftalte periode. Aftalen kan dog opsiges uden nærmere begrundelse senest den 31. december fra begge parters side, med virkning fra udgangen af det kommende kalenderår.

*eller*

Aftalen gælder for hele den aftalte periode, uden at parterne har mulighed for at opsige denne.

Opsigelse skal meddeles skriftligt via brev eller mail til indsæt opsigelsens modtager.

Ved en af parternes død, umyndiggørelse, rekonstruktion eller konkurs kan aftalen opsiges uden yderligere varsel, idet partens overlevende ægtefælle, dødsbo eller konkursbo dog kan afværge opsigelsen ved uden ugrundet ophold at erklære at ville indtræde i aftalen.

Ved Købers invaliditet eller varige uarbejdsdygtighed kan      Køber opsige aftalen uden varsel.

Ved Sælgers invaliditet eller varige uarbejdsdygtighed kan      enhver af parterne opsige aftalen uden yderligere varsel.

Hvis Køber sælger eller ønsker at sælge jorden, hvorpå Sælger producerer det omhandlende foder, kan kontrakten opsiges uden yderligere varsel med virkning fra udgangen af indeværende kalenderår mod dokumentation for, at salg er sket senest 30/11 samme år.

Hvis Køber frasælger en del af jorden, hvorpå Sælger producerer det omhandlende foder, skal Sælgers forpligtelse til at levere foder reduceres forholdsmæssigt svarende til den mængde foder, der skulle produceres på det afhændede areal.

Ved salg af Købers eller Sælgers virksomhed, herunder Change of Control i virksomheden, eller såfremt driften i en af parternes virksomheder ophører, kan enhver af parterne opsige nærværende kontrakt med 3 måneders varsel til udløb i det indeværende kalenderår.

**§ 3 Generelle vilkår**

Parterne har aftalt følgende vilkår:

**Stk. 1. Omfang**

Køber indgår hermed aftale om køb af grovfoder fra Sælger af: XX ha majshelsæd, XX ha græs og XX ha indsæt anden afgrøde.

I det følgende refererer "foderenheder" til opgørelse efter:

*(Afkryds)*

FEN (FoderEnhederNorfor).

Anden opgørelsesenhed angiv enhed.

Arealerne er fastlagt ud fra et ønske om en leverance af cirka:

*(Afkryds)*

XX foderenheder majshelsæd

XX foderenheder græs/kløvergræs

XX foderenheder angiv anden afgrøde.

Hvis det samlede antal foderenheder overstiger det aftalte, er Køber forpligtet til at aftage den høstede mængde under forudsætning af, at mængden kommer fra det aftalte areal.

Sælger er forpligtet til at oplyse Køber, så snart det kan konstateres, at udbyttet ser ud til at afvige mere end 20 % fra det forventede. Køber har ret til at besigtige afgrøderne i vækstperioden.

Hvis der leveres mindre end 80 % af de ovenfor anførte mængder, er Sælger forpligtet til at fremskaffe bedst mulige alternativ efter aftale med Køber.

***Stk. 2. Levering***

Køber og Sælger aftaler i fællesskab, hvornår afgrøden skal høstes. Hvis der ikke kan opnås enighed, afgør Sælger, hvornår høsten skal gennemføres.

Der er aftalt følgende om levering af afgrøden:

Det er Købers ansvar, at afgrøden dels opbevares forskriftsmæssigt, dels opbevares i overensstemmelse med det i § 4 om ejendomsforbehold aftalte.

*(Afkryds)*

Sælger leverer afgrøden indlagt i Købers silo/markstak. Sælger er forpligtet til at give Køber besked senest 3 dage, før høsten påbegyndes, således at Køber kan modtage afgrøden. Køber sørger for afdækning.

*eller*

Køber sørger for hjemtransport og indlægning af den høstede afgrøde og forpligter sig til at stille med det fornødne antal frakørselsvogne. Sælger er forpligtet til at give Køber besked senest 3 dage før høsten påbegyndes, således at Køber kan modtage afgrøden.

*eller*

Køber sørger selv for al høst og hjemkørsel, herunder slåning af græs m.v. ***Stk. 3. Kvalitetskriterier***

Sælger erklærer, at afgrøden ikke er dyrket på arealer, der inden for de tre seneste år har fået tilført spildevandsslam, husholdningsaffald eller gylle fra biogasfællesanlæg, der modtager slam fra offentlige eller private rensningsanlæg. De tre år gælder fra spredningstidspunktet for slammet til høsttidspunktet for grovfoderet. Halm er undtaget for ovenstående forhold vedrørende spildevandsslam.

Sælger står for dyrkningen af de involverede arealer. Afgrøden dyrkes og passes efter almindeligt anerkendte principper.

*(Afkryds hvis sorten ønskes fastlagt)*

Der er aftalt følgende sortsvalg angiv majssort

Der er aftalt følgende sortsvalg angiv græs-/kløvergræsblanding

Der er aftalt følgende sortsvalg angiv anden afgrøde og sort

Der tilstræbes følgende stubhøjde angiv stubhøjde cm og snitlængde angiv snitlængde m.m.

***Stk. 4. Opgørelse af udbyttet***

Opgørelse af nettoudbyttet til opfodring (foderenheder), som skal danne grundlag for afregningen, sker på basis af høstet mængde og afgrødeprøver udtaget på høsttidspunktet. Som udgangspunkt anbefales opmåling af stak ikke, da opmåling er forbundet med meget stor usikkerhed i forhold til mængde, komprimering [kg/mᶟ] mv. Tilsvarende anbefales udtagning af prøve med ensilagebor i majsensilage ikke, da metoden overestimerer tørstofindholdet.

Sælger forestår opgørelse af høstet mængde, udtagning af afgrødeprøver og indsendelse af prøver til analyse af tørstofindhold og foderværdi. Vejning på stationær / mobil brovægt eller måleudstyr på finsnitteren anbefales. Sælger meddeler resultatet straks derefter til køber.

indsæt rådgivningsvirksomhed forestår inden 8 uger efter levering af afgrøder på lager en bestemmelse af det leverede nettoudbytte til opfodring (foderenheder) på grundlag af foderanalyse af de indsendte prøver og den vejede mængde fratrukket tab ved ensilering og opbevaring (5 pct.). Køber er ansvarlig for, at rådgivningsvirksomheden orienteres om tidspunktet for høstede afgrøder. Rådgivningsvirksomheden modtager kopi af nærværende aftale i underskrevet tilstand inden såning.

Som veje- eller målemetode er aftalt

Vejning på brovægt

 Vejning med vejevogn (kalibreret med brovægt)

Udbyttemåler på finsnitter, kalibreret med brug af vejevogn eller brovægt af mindst hvert (indtast frekvens, f.eks. hvert 10. læs) læs.

Stakopmåling (anbefales ikke. Anvendes kun, når ovenstående muligheder ikke forefindes).

Prøveudtagning *(Afkrydsningsmulighed)*

Køber og Sælger i fællesskab

Køber

Sælger

er ansvarlig for at udtage repræsentative friskprøver af de høstede afgrøder. Prøverne kommes straks i egnede prøveposer og opbevares nedkølet og i skygge indtil indsendelse til laboratoriet, der skal ske snarest muligt efter afslutning af høsten. Se vejledning for prøveudtagning i bilag 1.

Analyser udføres af angiv ønsket laboratorium.

Omkostninger til udbytteopgørelse og analyser afholdes af sælger.

***Stk. 5. Pris og regulering for kvalitet***

Afregning af grovfoderet sker på grundlag af det opgjorte udbytte (se **§ 3,** stk. 4) og den aftalte basispris, reguleret for kvalitet og prisændringer.

**Basisprisen er aftalt til:** *(For prisestimat kan tages udgangspunkt i gældende optimeringspris for majs eller græs, som kan findes på www.landbrugsinfo.dk).*

*(Afkryds)*

For majs: XX kr. pr. foderenhed ved XX MJ pr. kg tørstof (eller XX kg tørstof pr. foderenhed)

For græs/kløvergræs: XX kr. pr. foderenhed ved XX MJ pr. kg tørstof (eller XX kg tørstof pr. foderenhed)

For anden afgrøde XX kr. pr. foderenhed ved XX MJ pr. kg tørstof (eller XX kg tørstof pr. foderenhed)

Hvis én af parterne ønsker at udtage en omprøve, betales omprøven af bestilleren uanset resultatet. Hvis omprøven afviger med mindre end 5 % af det i 1. prøve ”omtvistede” parameter, er det omprøvens resultat, der er gældende. Hvis omprøven viser en afvigelse, der er mere end 5 %, tages en ny omprøve, og det er så gennemsnittet af de 2 omprøver, der er gældende for afregningen. Omprøve nr. 2 betales også af bestilleren uanset resultatet.

Omprøven udtages i samarbejde mellem Køber og Sælger og skal være repræsentativ for hele den høstede afgrøde.

***Aftalt regulering for kvalitet***

*(Afkrydsningsmulighed)*

For hver 0,01 kg tørstof pr. foderenhed, som kvaliteten afviger fra det aftalte, reguleres prisen med 1 øre pr. foderenhed. Ved mindre end det aftalte kg tørstof pr. foderenhed reguleres prisen op, og ved mere end det aftalte kg tørstof pr. foderenhed reguleres prisen ned med 1 øre pr. foderenhed for hver 0,01 kg tørstof pr. foderenhed.

For **majshelsæd** reguleres den aftalte pris yderligere i forhold til et indhold af tørstof på 30-34 % som vist i følgende tabel (kan tilrettes):

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tørstof-pct. | < 26,0 | 26,0-26,9 | 27,0-27,9 | 28,0-  28,9 | 29,0-  29,9 | **30,0-**  **34,0** | 34,1-35,9 | 36,0-36,9 | 37,0-  37,9 | 38,0-38,9 | 39,0-39,9 | >39,9 |
| Fradrag, øre/foderenhed | 8 | 4 | 3 | 2 | 1 | **0** | 2 | 4 | 7 | 10 | 14 | 19 |

For **græs- og kløvergræs** reguleres den aftalte pris yderligere i forhold til et indhold af tørstof på 30-40 % som vist i følgende tabel (kan tilrettes):

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tørstof-pct. | < 20,0 | 20,0-20,9 | 21,0-21,9 | 22,0-  22,9 | 23,0-  23,9 | 24,0-24,9 | 25,0-25,9 | 26,0-26,9 | 27,0-  27,9 | 28,0-  28,9 | 29,0-29,9 | **30,0-**  **40,0** |
| Fradrag, øre/foderenhed | 20 | 17 | 15 | 13 | 11 | 9 | 7 | 5 | 3 | 2 | 1 | **0** |

**Anden regulering for kvalitet indsæt kvalitetskriterier og reguleringsfaktor.**

***Aftalt regulering for prisudviklingen i brændstof, arbejdsløn og øvrige omkostninger***

*(Afkrydsningsmulighed)*

**Regulering foretages årligt dd-mm-20åå efter følgende model:**

Brændstofstigning/fald vægtes med XX %

Arbejdsløn stigning/fald vægtes med XX %

Øvrige omkostninger vægtes med XX % og reguleres med nettoprisindeks for april måned.

*Nettoprisindeks:*

Indeks kan findes på Danmarks Statistik: <http://www.dst.dk/da/Statistik/emner/priser-og-forbrug/forbrugerpriser/nettoprisindeks>

*Løn:*

Find oplysninger på Farmtal Online: [www.farmtalonline.dk](http://www.farmtalonline.dk) og vælg: priser, arbejde, timeløn

*Brændstof:*

Find oplysninger på Farmtal Online: [www.farmtalonline.dk](http://www.farmtalonline.dk) og vælg: priser, energipriser, dieselolie

*Eksempel: Prisregulering 2020, aftale indgået april 2019 til 100 øre pr. FEN.*

|  |  |  |  |  |  |
| --- | --- | --- | --- | --- | --- |
|  | ***Vægt i % \**** | ***Prisindeks start*** | ***Prisindeks slut*** | ***Prisudvikling*** | ***Vægtet prisudvikling*** |
| *Nettoprisindeks* | *60 %* | *103,7*  *(april 2019)* | *103,9*  *(april 2020)* | *(103,9-103,7) / 103,7 = 0,2 %* | *0,6 \* 0,2 % = 0,12 %* |
| *Lønindeks*  *(kr. pr. time)* | *30 %* | *204*  *(2019)* | *205*  *(2020)* | *(205-204) / 204*  *= 0,5 %* | *0,3 \* 0,5 % = 0,15 %* |
| *Brændstofpris*  *(kr. pr. liter)* | *10 %* | *6,21*  *(april 2019)* | *4,65*  *(april 2020)* | *(4,65-6,21) / 6,21*  *= - 25 %* | *0,1 \* (-)25 % = - 2,5 %* |
| ***I alt*** | ***100 %*** | ***-*** | ***-*** | ***-*** | ***- 2,23 %*** |

*\* Fordelingen af disse poster kan ændres for enkeltopgaver.*

**Regulering foretages årligt dd-mm-20åå efter DM&E’s indeksberegner, hvor prisudviklingen i brændstof, arbejdsløn og øvrige omkostninger løbende vægtes.**

(Indeksberegningen kan tilgås på [www.dmoge.dk/agro/kalkulationer/indeksberegner](http://www.dmoge.dk/agro/kalkulationer/indeksberegner) for DM&E medlemmer. Ikke-medlemmer kan få beregneren tilsendt uden beregning ved henvendelse til DM&E.)

**Ingen yderligere regulering (et-årig aftale)**

**§ 4 Bankgaranti eller ejendomsforbehold**

*(Afkryds)*

**Bankgaranti**

Det er aftalt, at Køber stiller en anfordringsgaranti for den samlede betaling i form af en bankgaranti. Denne garanti skal stilles inden 1. måned for indeværende kalenderår.

Såfremt Køber ikke på ovennævnte dato kan fremlægge dokumentation for ovennævnte garanti, der skal stilles på anfordringsvilkår, medfører dette, at aftalen som helhed bortfalder.

**Aftale om ejendomsforbehold**

Sælger leverer afgrøden i en af Køber anvist silo/markstak. Den af Køber anviste silo/markstak må udelukkende indeholde foder, der leveres fra Sælger til Køber i henhold til denne aftale, således den til enhver tid værende restbeholdning af foder i siloen/markstakken udgøres af foder, der er leveret af Sælger til Køber i henhold til denne aftale.

Køber og Sælger udarbejder i fællesskab billeddokumentation for siloens/markstakkens placering i forhold til Købers placering af bygningsdele og/eller andre siloer/markstakke, så det objektivt set er muligt at konstatere den til enhver tid værende placering af restbeholdningen af foder leveret fra Sælger til Køber i henhold til denne aftale.

Køber forpligter sig til ikke ud over sædvanligt forbrug at fjerne eller flytte foder fra den aftalte placering, uden at dette på forhånd skriftligt er godkendt af Sælger, og Sælgers accept altid vil forudsætte, at foderets fremtidige placering bliver identificeret på samme ensidige måde som beskrevet ovenfor.

Ejendomsretten til det af Sælgeren til Køberen leverede foder forbliver hos Sælgeren, indtil den samlede købesum jf. aftalens § 5 er betalt.

**§ 5 Betaling og evt. regulering for prisudvikling på salgsafgrøder**

Vedrørende pris og betaling er følgende aftalt:

Der er aftalt en basispris på XX kr. pr. foderenhed, som reguleres for kvalitet i henhold til opgørelsen i § 3. Denne pris beregnes og betales i henhold til nedenstående:

*(Afkryds)*

**Aconto betaling**

Januar XX kr. Februar XX kr. Marts XX kr. April XX kr. Maj XX kr. Juni XX kr. Juli XX kr. August XX kr. September XX kr. Oktober XX kr. November XX kr. December XX kr., med slutafregning pr. DD/MM-20ÅÅ

**To-delt betaling uden regulering for prisudvikling på salgsafgrøder**

Der betales 50 % af det forventede udbytte med den aftalte pris inden 10. juni. Efter endelig opgørelse af udbyttet senest den 15. december fremsender sælger regning for den del, der ikke er betalt via Aconto betalingen.

**To-delt betaling med regulering for prisudvikling på salgsafgrøder**

Hvert år inden 1. marts beregnes den forventede pris med udgangspunkt i kapitelstaksten[[1]](#footnote-2) *fra foregående kalenderår* og det forventede udbytte af de aftalte afgrøder.

Der anvendes kapitelstakst for indsæt byg eller hvede – Landsdel: Indsæt landsdel eller hele landet. Det første år anvendes kapitelstaksten for indsæt årstal for seneste kapitelstakster ved aftalens indgåelse kr. indsæt den aktuelle kapitelstakst.

50 % af den beregnede acontobetaling forfalder 1. juni med rettidig betaling den 10. juni.

Umiddelbart efter høst og senest den 15. december opgøres udbyttet, og sælger fremsender opkrævning for 2. rate af acontobetalingen med rettidig betaling den 31. december.

Opgørelse af afregningspris inkl. regulering udarbejdes af sælger og fremsendes senest 14 dage efter offentliggørelse af kapitelstakst for *det år, der er høstet* (sker normalt i februar året efter).

Når kapitelstaksten offentliggøres, fremsender sælger en endelig opgørelse af betalingen på baggrund af det udbytte, der er opgjort, og med en pris der er korrigeret som følge af ændringerne i kapitelstaksten.

Afregningsprisen for det handlede grovfoder reguleres med 0,5 øre pr. foderenhed for hver påbegyndt kr. pr. hkg, som kapitelstaksten er ændret med, i forhold til kapitelstaksten på aftaletidspunktet.

*eller*

**Anden model for prisændringer:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**§ 6 Ændringer i aftalen**

Parterne kan ved enighed ændre denne aftale. Ændringer aftales skriftligt som et tillæg til denne aftale og skal ved underskrift tiltrædes af begge parter.

**§ 7 Årligt møde**

Senest den dd-mm hvert år afholdes møde mellem Køber og Sælger, typisk i umiddelbar tilknytning til fremsendelse af opgørelse af udbyttet, der skal fremsendes inden 1. december.

På mødet drøftes følgende:

1. Vurdering af årets samarbejde i forhold til aftalen
2. Planlægning af næste års arbejde
3. Evt. ændringer i aftalen

Hver part kan for egen regning invitere en bisidder med til mødet.

Hver part kan altid med en uges varsel indkalde til møde for at drøfte samarbejdet og et eventuelt behov for at ændre i aftalen.

**§ 8 Misligholdelse af aftalen**

Såfremt en af parterne væsentligt misligholder sine forpligtelser i henhold til aftalen og ikke, inden en frist på XX dage efter et skriftligt påkrav er kommet frem, har bragt misligholdelsen til ophør, kan den anden part ophæve kontraktforholdet med omgående virkning. Meddelelse om misligholdelse skal fremsendes skriftligt med tydelig og præcis begrundelse for årsagen til misligholdelse.

Der kan kun påberåbes misligholdelse, hvis denne er væsentlig.

Gentagne overtrædelser, der ikke enkeltvis kan anses for væsentlige, vil, såfremt der er fremsendt påkrav om ophør heraf, i gentagelsestilfælde være at anse som væsentlig misligholdelse. Det er et krav, at der i det fremsendte påkrav fremgår, at gentagelsestilfælde vil blive anset som væsentlig misligholdelse af aftalen, der kan medføre ophævelse med øjeblikkelig virkning.

Ændringer i tilsået areal, anden sort mv. skal omgående meddeles Køber. Sker dette ikke senest 8 dage efter, at hændelsen er sket, betragtes dette som en væsentlig misligholdelse.

Undlader Sælger at informere væsentlige ændringer i forventet udbytte mv., betragtes aftalen ligeledes som misligholdt.

Det anses blandt andet for værende væsentlig misligholdelse, hvis en af parterne i forbindelse med denne aftale har givet mangelfulde eller direkte urigtige oplysninger til den anden part.

Ophører aftalen i utide som følge af misligholdelse fra en parts side, er den misligholdende part eller dennes bo forpligtet til at godtgøre modparten tab, som påføres denne ved aftalens afbrydelse. Modsat er modparten forpligtet til at afstå en eventuel vinding ved forpagtnings­forholdets afbry­delse. Eventuel værdi af afgrøden på Købers areal fastsættes ved stadeforretning snarest muligt efter datoen for ophævelse.

Hvis aftalen ophæves som følge af væsentlig misligholdelse fra Købers side, tilhører afgrøderne fortsat Sælger. Køber accepterer ved underskrivelse af aftalen, at Sælger fortsat efter evt. ophævelse er berettiget til at færdes på samtlige jorder for at passe afgrøderne.

Sælger er ved ophævelse af aftalen som følge af misligholdelse fra Købers side berettiget til at sælge afgrøderne til tredjemand.

**§ 9 Øvrige forhold**

Køber har fortsat vedligeholdelsespligten over markerne, hvad angår hegnsklipning og dræn-spuling på egne eller forpagtede marker. Ligeledes er Køber ansvarlig for reparationer og ny-dræning, for så vidt Sælger ikke er ansvarlig for en eventuel skade herpå.

Forsikringspligten for afgrøderne påhviler Sælger.

**§ 10 Tvister**

Såfremt der ikke kan opnås enighed mellem parterne, afgøres tvisten:

*(Afkryds)*

I byretten.

*eller*

Ved en voldgiftssag.

**§ 10 Underskrifter**

Således aftalt dd-mm-åååå

|  |  |  |
| --- | --- | --- |
| Underskrift |  | Underskrift |
| Firma (Køber)   |  |  | | --- | --- | | Att. |  | | Adresse  Postnr. by  CVR |  | |  | Firma (Sælger)   |  |  | | --- | --- | | Att. |  | | Adresse  Postnr. by  CVR |  | |

1. [www.statistikbanken.dk](http://www.statistikbanken.dk) > Erhvervslivets sektorer > Landbrug, gartneri og skovbrug> Jordbrugets økonomi > KAPIT1: Kapitelstakster efter kapitelstaksområder og kornart

   *eller på* [www.farmtal.dk](http://www.farmtal.dk) > produktionsoplysninger > planteavl > kapitelstakster [↑](#footnote-ref-2)